ΠΡΟΚΗΡΥΞΗ
(Αριθμός 427)
Προκήρυξη για την πλήρωση μίας (1) οργανικής θέσεως Κατηγορίας Ιατρού Αναισθησιολό-
γου με θητεία τριετή.
Ο ΠΡΥΤΑΝΗΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1) Τις διατάξεις του άρθρου 14 παρ. 2 περ. γ΄ του
ν. 2190/1994 (ΦΕΚ 28/3.3.1994/τ.Α΄), όπως έχουν τροποποιηθεί και ισχύουν.
2) Τις διατάξεις του άρθρου 10 του ν. 3051/2002 (ΦΕΚ
220/20.9.2002/τ.Α΄), όπως τροποποιήθηκε και ισχύει.
3) Τις διατάξεις του ν. 3528/2007 (ΦΕΚ 26/9.2.2007)
«Κύρωση του κώδικα κατάστασης δημοσίων υπαλλήλων
πολιτικών διοικητικών και υπαλλήλων Ν.Π.Δ.Δ.».
4) Τις διατάξεις του π.δ. 50/2001 «Καθορισμός των προσόντων διορισμού σε θέσεις φορέων του δημοσίου τομέα»
(ΦΕΚ 39/5.3.2001/τ.Α΄), όπως τροποποιήθηκαν με τις διατάξεις του π.δ. 347/2003 (ΦΕΚ 315/31.12.2003/τ.Α΄), του
π.δ. 44/2005 (ΦΕΚ 63/9.3.2005 τ.Α΄), του π.δ. 116/2006
(ΦΕΚ 115/9.6.2006/τ.Α΄) και του π.δ. 146/2007 (ΦΕΚ 185/
3.8.2007/τ.Α΄).
5) Τις διατάξεις του π.δ. 423/1991 (ΦΕΚ 154/11.10.1992/
τ.Α΄) «Οργανισμός των Πανεπιστημιακών Νοσοκομείων
Αιγινητείου και Αρεταίειου», όπως τροποποιήθηκε με τις
διατάξεις του π.δ. 19/2003 (ΦΕΚ 24/31.1.2003).
6) Τις διατάξεις του ν. 2431/1996 (ΦΕΚ 175/30.7.1996/
τ.Α΄) «Διορισμός ή πρόσληψη πολιτών της Ευρωπαϊκής
Ένωσης στη Δημόσια Διοίκηση».
7) Τις διατάξεις της παραγράφου 18 του άρθρου 8
του ν. 4009/2011 (ΦΕΚ 195/6.9.2011/τ.Α΄) «Δομή, λειτουργία, διασφάλιση της ποιότητας των σπουδών και δι-
εθνοποίηση των ανωτάτων εκπαιδευτικών ιδρυμάτων»,
όπως συμπληρώθηκε με την παράγραφο 9 του άρθρου 2
του ν. 4076/2012 (ΦΕΚ 159/τ.Α΄/10.8.2012).
8) Τις διατάξεις του άρθρου 1 του ν. 4250/2014 «Διοικητικές Απλουστεύσεις - Καταργήσεις, Συγχωνεύσεις
Νομικών Προσώπων και Υπηρεσιών του Δημοσίου Τομέα - Τροποποίηση Διατάξεων του π.δ. 318/1992 (Α΄ 161)
και λοιπές ρυθμίσεις», όπως συμπληρώθηκε με την παράγραφο 2 του άρθρου 24 του ν. 4325/2015 (ΦΕΚ 47/
τ.Α΄/11.5.2015).
9) Την υπ’ αριθμ. 122966/Ζ2/19.7.2017 κοινή υπουργική απόφαση «Ανακατανομή μιας κενής οργανικής θέσης
στο Αρεταίειο Νοσοκομείο δυνάμει των διατάξεων του
άρθρου 54 παρ. 5 του ν. 4178/2013» (ΑΔΑ:71ΟΝ4653ΠΣ‐
0ΡΦ).
10) Τη δημοσίευση κατάργησης μίας (1) κενής οργανικής θέσης κατηγορίας Ιατρού Ογκολόγου‐Παθο-
λόγου με θητεία του Αρεταιείου Νοσοκομείου και τη
σύσταση μίας (1) οργανικής θέσης κατηγορίας Ιατρού
Αναισθησιολόγου με θητεία (ΦΕΚ 2709/Β΄/2.8.2017).
11) Το υπ’ αριθμ. 2/80798/3.11.2017 έγγραφο του Γενικού Λογιστηρίου του Κράτους με θέμα: «Διαδικασία
έγκρισης πρόσληψης προσωπικού».
12) Το υπ’ αριθμ. 184429/Ζ2/30.10.2017 έγγραφο
του Υπουργείου Παιδείας, Έρευνας και Θρησκευμάτων
με θέμα: «Έγκριση πλήρωσης μίας (1) κενής οργανικής
θέσης κατηγορίας ιατρού Αναισθησιολόγου στο Αρεταίειο Νοσοκομείο» με συνολική περίπου ετήσια δαπάνη
ανερχόμενη στο ποσό των 15.984,00 €.
13) Την αριθμ. ΔΙΠΑΑΔ/Φ.ΕΓΚΡ./181/37278/19.12.2017
απόφαση της Επιτροπής της αριθμ. 33/2006 Πράξης
Υπουργικού Συμβουλίου (άρθρο 2 παρ. 1) με θέμα:
«Έγκριση για την κίνηση διαδικασιών πλήρωσης μίας
(1) κενής οργανικής θέσης κατηγορίας Ιατρού Αναισθησιολόγου με τριετή θητεία, στο Αρεταίειο Νοσοκομείο
(Υπουργείο Παιδείας, Έρευνας και Θρησκευμάτων)».
14) Την υπ’ αριθμ. 36/09‐2018 απόφαση της Εφορείας
του Αρεταιείου Νοσοκομείου με θέμα: «Κίνηση διαδικασίας προκήρυξης για την πλήρωση μίας (1) κενής οργανι-
κής θέσης κατηγορίας Ιατρού Αναισθησιολόγου με τριετή
θητεία στο Αρεταίειο Νοσοκομείο».
15) Την από 17.2.2015 απόφαση του Συμβουλίου του
Εθνικού και Καποδιστριακού Πανεπιστημίου Αθηνών
περί διορισμού του Καθηγητή Μελέτιου - Αθανάσιου
Δημόπουλου ως Πρύτανη του ΕΚΠΑ με πλήρη θητεία
(ΦΕΚ 58/τ. Υ.Ο.Δ.Δ./20.2.2015), αποφασίζουμε:
Προκηρύσσουμε την πλήρωση μίας (1) κενής οργανικής θέσεως Κατηγορίας Ιατρού Αναισθησιολό-
γου με τριετή θητεία στο Αρεταίειο Νοσοκομείο
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Μαρτίου 2018
ΤΕΥΧΟΣ  Α.Σ.Ε.Π.
Αρ. Φύλλου 11
ΤΕΥΧΟΣ ΠPOKHPYΞEΩN AΝΩΤΑΤΟΥ ΣΥΜΒΟΥΛΙΟΥ ΕΠΙΛΟΓΗΣ ΠΡΟΣΩΠΙΚΟΥ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΣΕΠ 11/02.03.2018
Α. ΓΕΝΙΚΑ ΠΡΟΣΟΝΤΑ ΓΙΑ ΔΙΟΡΙΣΜΟ
Οι υποψήφιοι πρέπει:
1. Να είναι Έλληνες πολίτες.
Δικαιούνται να είναι υποψήφιοι και πολίτες των Κρατών ‐ μελών της Ευρωπαϊκής Ενώσεως (ν. 2431/1996 ΦΕΚ
175/30.7.1996/τ.Α΄) με τους περιορισμούς του άρθρου 1 παρ. 1 αυτού.
2. Να μην έχουν κώλυμα διορισμού (άρθρο 8, ν. 3528/2007), ούτε κατά τον χρόνο λήξης της προθεσμίας υποβολής των αιτήσεων, ούτε κατά το χρόνο διορισμού, ήτοι:
α) Να μην έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή ή στην
υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήμιση, καθώς και για οποιοδήποτε έγκλημα
κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής (παρ. 1.α άρθρου 8
ν. 3528/2007).
β) Να μην είναι υπόδικοι που έχουν παραπεμφθεί με τελεσίδικο βούλευμα ή κατ’ άλλον νόμιμο τρόπο (άρθρο
43, ν. 4139/2013) για κακούργημα ή για πλημμέλημα της περίπτωσης α΄, έστω και αν το αδίκημα αυτό έχει παραγραφεί.
γ) Να μην έχουν στερηθεί λόγω καταδίκης τα πολιτικά τους δικαιώματα και για όσο χρόνο διαρκεί η στέρηση
αυτή (παρ. 1.γ άρθρου 8 ν. 3528/2007).
δ) Να μην τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις (παρ. 1.δ άρθρου 8 ν. 3528/2007).
ε) Να μην έχουν απολυθεί από θέση δημόσιας υπηρεσίας ή Ο.Τ.Α. ή άλλου Νομικού Προσώπου του δημόσιου
τομέα, λόγω επιβολής της πειθαρχικής ποινής της οριστικής παύσης ή λόγω καταγγελίας της σύμβασης εργασίας
για σπουδαίο λόγο, οφειλόμενο σε υπαιτιότητα του εργαζομένου, αν δεν παρέλθει πενταετία από την απόλυση
(άρθρο 9 ν. 3528/2007).
Σημείωση: Η ανικανότητα προς διορισμό αίρεται μόνο με την έκδοση του κατά το άρθρο 47 παρ. 1 του Συντάγματος διατάγματος που αίρει τις συνέπειες της ποινής.
3. Να έχουν την υγεία για την εκτέλεση των καθηκόντων της θέσης που επιλέγουν (άρθρο 7 παρ. 1, ν. 4210/2013).
4. Οι άνδρες κατά τον χρόνο διορισμού πρέπει να έχουν εκπληρώσει τις στρατιωτικές τους υποχρεώσεις ή να
έχουν απαλλαγεί νόμιμα από αυτές (άρθρο 5 του ν. 3528/2007 και άρθρο 29 του ν. 4440/2016).
Εξαίρεση:
Δεν απαιτείται εκπλήρωση των στρατιωτικών υποχρεώσεων για τους πολίτες κράτους της Ευρωπαϊκής Ενώσεως, για τους οποίους δεν προβλέπεται στη χώρα τους τέτοια υποχρέωση και έχουν πολιτογραφηθεί ως Έλληνες
πολίτες.
Β. ΕΙΔΙΚΑ ΠΡΟΣΟΝΤΑ ΓΙΑ ΔΙΟΡΙΣΜΟ
Προσόντα διορισμού είναι τα προβλεπόμενα: α) στο π.δ. 50/2001 (ΦΕΚ 39/5.3.2001/τ.Α΄) «Καθορισμός προσόντων διορισμού σε θέσεις φορέων του δημόσιου τομέα», όπως τροποποιήθηκε και ισχύει.
Ειδικότερα απαιτούνται:
α) Πτυχίο ή δίπλωμα Ιατρικής Πανεπιστημίου της ημεδαπής ή αλλοδαπής.
β) Άδεια ασκήσεως Ιατρικού Επαγγέλματος
γ) Τίτλος Ειδικότητας Αναισθησιολογίας
Γ. ΠΡΟΣΘΕΤΑ ΠΡΟΣΟΝΤΑ
(Σύμφωνα με την υπ’ αριθμ. 9/9.1.2018 (ΑΔΑ: ΩΣ9Σ46Ψ8Χ4‐ΝΔΟ) απόφαση
της Εφορείας του Αρεταιείου Νοσοκομείου).
1. Μεταπτυχιακός τίτλος σπουδών συναφούς αντικειμένου
2. Διδακτορικό Δίπλωμα
«Όλοι οι υποψήφιοι οι οποίοι έχουν υποβάλει, εντός της προβλεπόμενης προθεσμίας, τα απαιτούμενα δικαιολογητικά, όπως αυτά αναγράφονται και με τον τρόπο που καθορίζεται στην παρούσα προκήρυξη, εφόσον πληρούν
όλες τις απαραίτητες προϋποθέσεις, στη συνέχεια θα αξιολογηθούν με βάση το επαγγελματικό, εκπαιδευτικό, επιστημονικό και ερευνητικό ‐ συγγραφικό τους έργο και τη λήψη υποτροφιών ή άλλων διακρίσεων, από Επιτροπή
που ορίζεται από την Εφορεία του Αρεταιείου Νοσοκομείου για το σκοπό αυτό.
Συνεπώς, οι υποψήφιοι καλούνται να καταθέσουν πιστοποιητικά βεβαιώσεις και λοιπά κατά την κρίση τους νόμιμα έγγραφα, τα οποία θα αποδεικνύουν τα προσόντα τους. Όλα τα ανωτέρω πρέπει απαραιτήτως να συνυπο-
βληθούν με την αίτηση / υπεύθυνη δήλωσή τους, εντός της προβλεπόμενης ημερομηνίας και θα καταγράφονται
στην αίτηση ως συνημμένα και με τον ίδιο τρόπο όπως προβλέπεται από την παρούσα προκήρυξη για τα λοιπά
δικαιολογητικά».
Δ. ΑΞΙΟΛΟΓΗΣΗ ΚΑΙ ΚΑΤΑΤΑΞΗ ΤΩΝ ΥΠΟΨΗΦΙΩΝ
Οι τίτλοι σπουδών καθώς και τα λοιπά δικαιολογητικά που καταθέτουν οι υποψήφιοι για την απόδειξη
όλων των ανωτέρω προσόντων αξιολογούνται από Επιτροπή μελών Διδακτικού Ερευνητικού Προσωπικού
(ΔΕΠ) που ορίζεται από την Εφορεία του Αρεταιείου Νοσοκομείου για το σκοπό αυτό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΣΕΠ 11/02.03.2018
Η αρμόδια Επιτροπή θα προβεί στις παρακάτω ενέργειες:
α) Έλεγχος και επεξεργασία των υποβληθέντων δικαιολογητικών, πιστοποιητικών, βεβαιώσεων και λοιπών εγγράφων των υποψηφίων, σύμφωνα με την προκήρυξη, προκειμένου να αξιολογηθούν τα κάτωθι:
- Η εμπρόθεσμη υποβολή της αίτησης / υπεύθυνης δήλωσης.
- Τα απαραίτητα τυπικά προσόντα και η εκπλήρωση όλων των προϋποθέσεων (όπως ορίζονται ανωτέρω) για τη
συμμετοχή στη διαδικασία.
- Τα έγγραφα που αποδεικνύουν το επαγγελματικό, εκπαιδευτικό, επιστημονικό και ερευνητικό - συγγραφικό
έργο.
- Η λήψη υποτροφιών ή άλλων διακρίσεων.
- Λοιπά προσόντα των υποψηφίων που αποδεικνύονται μέσω της κατάθεσης, πιστοποιητικών ή σχετικών βεβαιώσεων.
β) Σύνταξη πίνακα κατάταξης υποψηφίων: Θα περιλαμβάνονται οι υποψήφιοι με βάση τα δεδομένα στην
παράγραφο (α) ανωτέρω.
γ) Σύνταξη πίνακα απορριπτέων: Θα περιλαμβάνει τους υποψήφιους που τυχόν απορρίπτονται από την αξιολόγηση, λόγω μη πλήρωσης των απαραίτητων όρων που προβλέπονται από την προκήρυξη. Οι λόγοι απόρριψης
θα καταγράφονται αναλυτικά στον πίνακα.
Ε. ΥΠΟΒΟΛΗ ΑΙΤΗΣΕΩΝ
Οι υποψήφιοι οφείλουν μέσα σε αποκλειστική προθεσμία είκοσι (20) ημερών από την επομένη της τελευταίας δημοσίευσης της περίληψης προκήρυξης στον ημερήσιο τύπο να υποβάλουν ή να ταχυδρομήσουν
με απόδειξη στο Αρεταίειο Νοσοκομείο (Βασ. Σοφίας 76, 115 28 Αθήνα) αίτηση / υπεύθυνη δήλωση, την
οποία θα υπογράφουν σύμφωνα με το Νόμο, με την οποία θα δηλώνουν τη συμμετοχή τους στη διαδικασία επιλογής και θα αναφέρουν αναλυτικά τα δικαιολογητικά που υποβάλλουν συνημμένως στην αίτηση /
υπεύθυνη δήλωση.
ΣΤ. ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ
1. Αίτηση / υπεύθυνη δήλωση στην οποία θα δηλώνονται τα αιτούμενα στοιχεία.
2. Ο κάθε υποψήφιος πρέπει επίσης να υποβάλει:
- Βιογραφικό Σημείωμα, στο οποίο θα αναγράφονται τα ουσιαστικά του προσόντα, οι τίτλοι σπουδών, η ειδίκευση, η εκπαιδευτική και επαγγελματική εμπειρία, τυχόν ερευνητική και συγγραφική δραστηριότητα, καθώς και
κάθε άλλο στοιχείο, το οποίο κατά την κρίση του μπορεί να αξιολογηθεί και να κριθεί για την υποψηφιότητά του.
- Υπεύθυνη Δήλωση του ν. 1599/1986, στην οποία θα δηλώνει ότι τα στοιχεία που αναγράφονται στο Βιογραφικό
Σημείωμα είναι αληθή.
3. Επίσης ο υποψήφιος πρέπει να υποβάλει τα παρακάτω δικαιολογητικά σε ευκρινή φωτοαντίγραφα όπως
ορίζεται στο άρθρο 1 του ν. 4250/2014:
4. Φωτοαντίγραφο των δύο όψεων της αστυνομικής ταυτότητος.
5. Φωτοαντίγραφο του απαιτούμενου από την προκήρυξη τίτλου σπουδών.
Εάν ο τίτλος έχει αποκτηθεί στην αλλοδαπή απαιτείται:
Πράξη αναγνώρισης από το ΔΙ.Κ.Α.Τ.Σ.Α. ή ή πιστοποιητικό αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας
Ειδικά για τα πτυχία της Κύπρου: Για τα πτυχία που αποκτήθηκαν πριν από την πλήρη ένταξη της Κυπριακής
Δημοκρατίας στην Ευρωπαϊκή Ένωση (1.5.2004) και αναφέρονται στο π.δ. 299/1977 δεν απαιτείται αντιστοιχία. Για
τα πτυχία τα οποία έχουν χρόνο κτήσης μετά την ένταξή της στην Ε.Ε. απαιτείται ισοτιμία και αντιστοιχία.
6. Οι υποψήφιοι που είναι κάτοχοι διδακτορικού ή μεταπτυχιακού τίτλου σπουδών προσκομίζουν φωτοαντίγραφο του διδακτορικού ή μεταπτυχιακού διπλώματος καθώς και βεβαίωση από το Πανεπιστήμιο που καθορίζει
το γνωστικό αντικείμενο αυτών, εφόσον τούτο δεν προκύπτει σαφώς από τους προσκομιζόμενους τίτλους.
Εάν ο τίτλος έχει αποκτηθεί στην αλλοδαπή απαιτείται:
Πράξη αναγνωρίσεως του τίτλου από το ΔΙΚΑΤΣΑ ή Πιστοποιητικό Αναγνώρισης από τον Διεπιστημονικό
Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας που να έχει εκδοθεί μέχρι την τελευταία ημέρα της προθεσμίας υποβολής των αιτήσεων και σε περίπτωση που από την πράξη
αναγνώρισης δεν προκύπτει το γνωστικό αντικείμενο ή η απαιτούμενη εξειδίκευση από την προκήρυξη,
απαιτείται βεβαίωση από το Πανεπιστήμιο που χορήγησε τον τίτλο, η οποία να καθορίζει αυτό, καθώς και
επίσημη μετάφρασή της.
7. Άδεια Άσκησης Επαγγέλματος.
8. Χορήγηση Τίτλου Ειδικότητας.
9. Βεβαίωση ιδιότητας μέλους Ιατρικού Συλλόγου, η οποία ιδιότητα πρέπει να υφίσταται τόσο κατά το χρόνο
υποβολής της αιτήσεως και της λήξης της προθεσμίας υποβολής των αιτήσεων όσο και κατά το χρόνο πρόσληψης.
10. Πιστοποιητικά ή βεβαιώσεις από τα οποία να αποδεικνύονται τυχόν πρόσθετα προσόντα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΣΕΠ 11/02.03.2018
Ζ. ΤΙΤΛΟΙ, ΠΙΣΤΟΠΟΙΗΤΙΚΑ ΚΑΙ ΒΕΒΑΙΩΣΕΙΣ (ν. 4250, άρθρο 1, ΦΕΚ 74/26.3.2014/τ.Α΄)
Α) Της ημεδαπής
1. Δημόσια έγγραφα ημεδαπής, δηλαδή έγγραφα που έχουν εκδοθεί από υπηρεσίες και φορείς του δημόσιου
και του ευρύτερου δημόσιου τομέα (π.χ. τίτλοι σπουδών ‐ άδειες ‐ πιστοποιητικά ‐ βεβαιώσεις κ.λπ.), υποβάλλονται και γίνονται υποχρεωτικά αποδεκτά σε ευκρινή φωτοαντίγραφα των πρωτοτύπων εγγράφων ή των ακριβών
αντιγράφων τους.
2. Ιδιωτικά έγγραφα ημεδαπής, δηλαδή έγγραφα που δεν εκδίδονται από υπηρεσίες και φορείς του δημόσιου
και του ευρύτερου δημόσιου τομέα (εκδίδονται από ιδιωτικούς φορείς), υποβάλλονται και γίνονται υποχρεωτικά
αποδεκτά σε ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο καθώς και σε ευκρινή φωτοαντίγραφα από τα πρωτότυπα όσων ιδιωτικών εγγράφων και φέρουν θεώρηση
από υπηρεσίες και φορείς του δημόσιου και του ευρύτερου δημόσιου τομέα (π.χ. ιατρική γνωμάτευση που φέρει
θεώρηση από αρμόδιο ελεγκτή ιατρό).
Β) Της αλλοδαπής
1. Τίτλοι, πιστοποιητικά και βεβαιώσεις της αλλοδαπής, που απαιτούνται από την προκήρυξη, πρέπει να είναι
επίσημα μεταφρασμένοι στην ελληνική γλώσσα.
2. Η επίσημη μετάφρασή τους γίνεται από αρμόδια κατά νόμο αρχή του Υπουργείου Εξωτερικών ή την Πρεσβεία ή το Προξενείο της ξένης χώρας στην Ελλάδα ή από δικηγόρο ή από άμισθο ερμηνέα διορισμένο βάσει
του ν. 148/26.12.1913/1.2.1914. Ειδικώς όμως μετά τον νέο «Κώδικα Δικηγόρων» (άρθρο 36, ν. 4194/2013 ΦΕΚ
208/27.9.2013/τ.Α΄), μεταφράσεις ξενόγλωσσων εγγράφων που γίνονται από δικηγόρο μετά την 27.9.2013 γίνονται δεκτές εφόσον ο δικηγόρος βεβαιώνει ότι ο ίδιος έχει επαρκή γνώση της γλώσσας από και προς την οποία
μετέφρασε.
3. Σημειώνεται ότι, σύμφωνα με τη νομολογία του Συμβουλίου της Επικρατείας, προκειμένου περί τίτλων σπουδών με τους οποίους αποδεικνύεται η γνώση της ξένης γλώσσας, τίτλοι που προσκομίζονται σε απλά φωτοαντί-
γραφα γίνονται δεκτοί, υπό την προϋπόθεση ότι προσκομίζονται επικυρωμένες μεταφράσεις αυτών, στις οποίες γίνεται μνεία ότι στους νόμιμους μεταφραστές είχαν προσκομισθεί τα πρωτότυπα ή επικυρωμένα αντίγραφα των τίτλων.
4. Τα ανωτέρω (τίτλοι, πιστοποιητικά και βεβαιώσεις) γίνονται υποχρεωτικά αποδεκτά σε ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο.
5. Γίνονται υποχρεωτικά αποδεκτά ευκρινή φωτοαντίγραφα από αντίγραφα ιδιωτικών εγγράφων, τα οποία έχουν
επικυρωθεί από δικηγόρο.
Τονίζεται ιδιαιτέρως ότι τα όλα τα προσόντα, τα κριτήρια ή οι ιδιότητες του κάθε υποψήφιου, βάσει
των οποίων συμμετέχει στη διαδικασία για την πλήρωση της θέσεως, πρέπει να υφίστανται κατά την
ημερομηνία λήξης της προθεσμίας υποβολής των αιτήσεων.
Η. ΠΛΗΡΩΣΗ ΘΕΣΕΩΝ
Ο τρόπος πλήρωσης των ανωτέρω θέσεων καθορίζεται ως ακολούθως:
Η αρμόδια υπηρεσία στην οποία οι υποψήφιοι θα υποβάλουν δικαιολογητικά, πρέπει αμέσως μετά τη
λήξη της σχετικής προθεσμίας, να διαβιβάσει τις αιτήσεις με τα συνοδευτικά δικαιολογητικά των υποψηφίων στην Εφορεία του Νοσοκομείου, προκειμένου να γίνει η επιλογή του υποψηφίου με βάση τα τυπικά και
ουσιαστικά του προσόντα, εκδίδοντας απαραιτήτως απόφαση όπου θα αναγράφεται ο επιτυχών σύμφωνα
με τη σειρά κατάταξης των υποψηφίων. Επίσης, στη σχετική απόφαση θα αναγράφονται τυχόν απορριπτέοι και οι λόγοι απόρριψής τους. Η απόφαση αυτή θα αναρτηθεί στο διαδικτυακό ηλεκτρονικό τόπο του
Προγράμματος «Διαύγεια» (https://diavgeia.gov.gr/) του Υπουργείου Εσωτερικών και Διοικητικής Ανασυγκρότησης, όπως ο νόμος ορίζει.
Επιτρέπεται η άσκηση ενστάσεως μέσα σε αποκλειστική προθεσμία δέκα (10) ημερών, που αρχίζει από
την επόμενη της κατά τα ανωτέρω ανάρτησης της απόφασης της Εφορείας στο διαδικτυακό τόπο του Προγράμματος «Διαύγεια». Η άσκηση της ενστάσεως γίνεται με κατάθεση ή με αποστολή συστημένης επιστο-
λής στη διεύθυνση: Αρεταίειο Νοσοκομείο (Βασ. Σοφίας 76, τ.κ. 115 28 Αθήνα), η οποία θα υπογράφεται
από τον ενιστάμενο υποψήφιο.
Η Εφορεία του Αρεταιείου Νοσοκομείου εξετάζει τις υποβληθείσες ενστάσεις, φροντίζει για την έκδοση
νέας αιτιολογημένης Απόφασης με την οποία οριστικοποιεί τα αποτελέσματα και φροντίζει για την ανάρτησή της στο διαδικτυακό ηλεκτρονικό τόπο του Προγράμματος «Διαύγεια» (https://diavgeia.gov.gr/) του
Υπουργείου Εσωτερικών και Διοικητικής Ανασυγκρότησης, όπως ο νόμος ορίζει.
Περίληψη της απόφασης ‐ προκήρυξης αυτής μετά τη δημοσίευσή της στην Εφημερίδα της Κυβερνήσεως να δημοσιευθεί σε τρεις (3) ημερήσιες Εφημερίδες των Αθηνών και να τοιχοκολληθεί στην αρμόδια
υπηρεσία του Αρεταιείου Νοσοκομείου και του Δήμου Αθηναίων.
Αθήνα, 15 Iανουαρίου 2018
Ο Πρύτανης
ΜΕΛΕΤΙΟΣ ‐ ΑΘΑΝΑΣΙΟΣ ΔΗΜΟΠΟΥΛΟΣ

[Source: 20181000011.pdf | Tokens: 15665]